**Գաբրիելա Ջամանկո** (իտալ.՝ Gabriella Giammanco, հունիսի 13, 1977(1977-06-13), Պալերմո, Իտալիա), իտալացի քաղաքական գործիչ, Իտալիայի պատգամավորների պալատի պատգամավոր, անդամակցում է «Առա՛ջ, Իտալիա» կուսակցությանը։

Կենսագրություն
--------------

Կրթություն է ստացել կապի ոլորտում 2003 թվականին՝ դառնալով պրոֆեսիոնալ լրագրող։ Աշխատել է Պալերմո հեռուստատեսության «Opinion leader» հաղորդաշարի հաղորդավար և TG4 հեռուստաալիքի խմբագիր, այդ թվում՝ «Sipario» հաղորդաշարում։

Սիցիլիայի շրջանի խորհրդարանական ընտրությունների արդյունքներով Գաբրիելա Ջամանկոն Պատգամավորների պալատ է ընտրվել 2008 թվականի ապրիլի 29-ին «Ազատության ժողովուրդ» կուսակցության ցուցակով։ Մասնակցել է 7-րդ հանձնաժողովի (մշակույթի, գիտության և կրթության) և 11-րդ հանձնաժողովի (պետական և մասնավոր աշխատանքի) նիստերին։ 2008 թվականի մայիսին նա Նունցիա դե Ջիրոլամոյի հետ հայտնվել էր լրագրողների ուշադրության կենտրոնում, քանի որ երկու կանայք Պատգամավորների պալատի նիստում գրառումներ էին փոխանակել Սիլվիո Բերլուսկոնիի հետ։ 2008 թվականից Ջամանկոն «Իտալիա-ԱՄՆ» հիմնադրամի փոխնախագահն է։

2011 թվականի հունիսին Բագերիայի քաղաքապետի թեկնածու Բարտոլո դի Սալվոն, որին աջակցում էին «Ազատության ժողովուրդ» և «Իտալիայի ժողովուրդ վաղը» կուսակցությունները, հայտարարել է, որ Ջամանկոն կդառնա խորհրդի օգնականը հաղթանակի դեպքում, սակայն ընտրություններում պարտվել է «Ապագան և ազատությունն Իտալիայի համար» և «Կենտրոնի միություն» կուսակցությունների թեկնածու Վինչենցո Լո Մեոյին։ 2012 թվականին Ջամանկոն Պալերմոյի մունիցիպալ ընտրություններում հրաժարվել է մտնել Մասիմո Կոստայի շտաբ, որն առաջադրվել էր «Ազատության ժողովրդից»։

2013 թվականի մարտի 5-ին Ջամանկոն վերընտրվել Է Սիցիլիայի շրջանի հերթական ընտրություններում նույն «Ազատության ժողովուրդ» կուսակցությունից՝ մարտի 19-ին մտնելով Սիլվիո Բերլուսկոնիի աջ կենտրոնամետ կոալիցիայի մեջ։ 2013 թվականի նոյեմբերի 16-ից ընդգրկված է «Առա՛ջ, Իտալիա» կուսակցությունում, որը ձևավորվել է «Ազատության ժողովրդի» լուծարումից հետո։ 2015 թվականի հուլիսի 21-ից աշխատում է որպես 10-րդ հանձնաժողովի քարտուղար (արտադրական գործունեության, առևտրի և զբոսաշրջության հարցերով)։

Գաբրիելայի մտերիմ ընկերուհիներից մեկը Մարիառոզարիա Ռոսին է։ Մամուլը նաև Ջամանկոյին է վերագրել Սիլվիո Բերլուսկոնիի հետ սիրավեպը։

Ծանոթագրություններ
------------------

1. ↑  Sara Pira (2005 թ․ մարտի 23). «Intervista con Franco Nulli, "papà" di Opinion Leader» (իտալերեն). Albaria.com. Վերցված է 2011 թ․ սեպտեմբերի 23-ին.
2. ↑  Federico Mello (2009 թ․ հունիսի 25). «Berlusconi, da Angela a Virginia, via Noemi: all the president's girls» (իտալերեն). Blitz Quotidiano. Վերցված է 2011 թ․ սեպտեմբերի 23-ին.
3. ↑  Michele Manna, Giuseppe Fumia (2010 թ․ նոյեմբերի 23). «A tu x tu con Gabriella Giammanco... una giornalista votata alla politica» (իտալերեն). Bagheria Info. Արխիվացված է օրիգինալից 2015 թ․ հուլիսի 1-ին. Վերցված է 2011 թ․ սեպտեմբերի 23-ին.
4. ↑  Caporale, 2008, էջ 27
5. ↑  «Baci!!!», Silvio e il bigliettino alle neodeputate Nunzia e Gabri (իտալ.)
6. ↑  «La Fondazione - Staff» (իտալերեն). Fondazione Italia USA. Վերցված է 2010 թ․ ապրիլի 12-ին.
7. ↑  Camera dei Deputati: Composizione del gruppo FORZA ITALIA - IL POPOLO DELLA LIBERTA' - BERLUSCONI PRESIDENTE (իտալ.)
8. ↑  L'addio al Pdl (in frantumi), rinasce Forza Italia (իտալ.)
9. ↑  Giorgio Dell’Arti (2014 թ․ փետրվարի 14). «Mariarosaria Rossi». *Cinquantamila Giorni* (իտալերեն). Corriere della Sera. Արխիվացված է օրիգինալից 2015 թ․ ապրիլի 14-ին. Վերցված է 2015 թ․ ապրիլի 8-ին.
10. ↑  Emanuela Bertolone (2014 թ․ սեպտեմբերի 11). «Mariarosaria Rossi, tesoriere di Forza Italia, convoca una riunione per trovare soluzione stipendi» (իտալերեն). Donna Glamour. Վերցված է 2015 թ․ ապրիլի 8-ին.
11. ↑  Le donne di Silvio/ Nunzia e Gabri. Ecco chi sono le neodeputate del messaggino del Cavaliere (իտալ.)

Արտաքին հղումներ
----------------

* Պաշտոնական կայք Արխիվացված 2020-08-12 Wayback Machine (իտալ.)
* Էջն Իտալիայի պատգամավորների պալատի կայքում (իտալ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Գաբրիելա Ջամանկո» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |

 |